Thomas Hylland Eriksen

Geir Thomas Hylland Eriksen (født 6. februar 1962) er en norsk sosialantropolog og forsker.  

Internasjonalt er han mest kjent for sin forskning om etnisitet, nasjonalisme og globalisering. I Norge mest kjent for sitt engasjement for å formidle sosialantropologi og et sosialantropologisk perspektiv på et flerkulturelt samfunn, globalisering, identitet og en rekke samfunnsspørsmål gjennom debatt, media og sitt faglitterære forfatterskap. 

Han er professor ved Sosialantropologisk institutt, Universitetet i Oslo.

Liv og arbeid 
Thomas Hylland Eriksen vokste opp på Nøtterøy i Vestfold og var elev ved Tønsberg gymnas. Han var som tenåring aktiv i Unge Venstre med interesse blant annet for anarkismen. 

Som del av studiene ved Universitetet i Oslo foretok Thomas Hylland Eriksen antropologiske feltstudier på Trinidad og Mauritius. Hovedoppgaven fra 1987 het Ethnicity in Mauritius: its meaning, organisation and relevance. Han ble dr.polit. i 1991 og professor ved Universitetet i Oslo fra 1995, 33 år gammel.

Thomas Hylland Eriksen begynte som skribent i den antiautoritære Gateavisa i slutten av tenårene, og var redaksjonsmedlem fra ca. 1982 til 1988. Han har siden vært redaktør for tidsskriftene Samtiden (1993–2001) og Norsk Antropologisk Tidsskrift (1993–1997), og er medlem av en rekke redaksjonsråd i internasjonale tidsskrifter. Han er en aktiv samfunnsdebattant i massemediene. Han har blant annet vært engasjert i kritikk av norsk nasjonalisme, og regnes som spesialist på identitet, etnisitet, globalisering, kreolisering og glokalisering. Han har ellers skrevet en lang rekke bøker på norsk og engelsk, som er oversatt til over 30 språk.

Han ble i 2000 tildelt Prisen for god forskningsformidling ved Universitetet i Oslo. I 2002 ble han tildelt Norges forskningsråds formidlingspris. Forskningsrådet begrunnet tildelingen slik: «Hans formidlingsinnsats er imponerende, den viser stor bredde og et aktivt samfunnsengasjement, og går langt ut over Norges grenser.»

Fra 2004 til 2010 ledet Hylland Eriksen det tverrfaglige forskningsprogrammet Culcom (Kulturell kompleksitet i det nye Norge), som utforsket kulturelt mangfold i dagens norske samfunn. Monografien Samfunn (2010) oppsummerer en del av de empiriske resultatene og teoretiske innfallsvinklene fra programmet.

Hylland Eriksen har i sine polemiske essays argumentert både mot nasjonalisme og multikulturalisme, og betrakter identitetspolitikk som et blindspor og kosmopolitisme som et alternativ. Han er en av sin generasjons mest produktive sosialantropologer, og hans fagbøker og -artikler leses på mange språk av studenter over hele verden.

I 2005 spilte han i filmen Thomas Hylland Eriksen og historien om origamijenta.

I 2011 ble Thomas Hylland Eriksen tildelt et Advanced Grant fra Det europeiske forskningsråd (ERC) for prosjektet «Overheating: The Three Crises of Globalisation». Prosjektet, som startet opp høsten 2012, studerte tre sentrale kriser skapt av globaliseringen (økonomi, miljø, identitet) komparativt og tverrfaglig. Prosjektet ble avsluttet våren 2017.

I 2015 ble Thomas Hylland Eriksen valgt til president i EASA, European Association of Social Anthropologists. I 2013 ble han valg inn i Det Norske Videnskaps-Akademi i gruppe for kulturfag og estetiske fag Han er æresdoktor ved Stockholms Universitet og Eksternt Vitenskapelig Medlem av Max-Planck-Gesellschaft. Siden 2018 har han vært Honorary Fellow i The Royal Anthropological Institute (RAI). Han har vunnet en rekke priser for sin forskning og formidling.

Eriksen er gift med forlagsdirektør Kari Spjeldnæs.

Bibliografi

Faglitteratur 
 1988: Communicating Cultural Difference and Identity: Ethnicity and Nationalism in Mauritius. (Basert på hovedoppgaven Ethnicity in Mauritius : its meaning, organisation and relevance). 
 1989: Hvor mange hvite elefanter? Kulturdimensjonen i bistandsarbeidet (redaktør) ISBN 82-417-0019-9
 1991: Ethnicity and two nationalisms : social classification and the power of ideology in Trinidad and Mauritius, doktorgrad 
 1991: Veien til et mer eksotisk Norge Forsvar for kulturelt mangfold. Et «Blindern-produkt» iflg. Hylland Eriksen. ISBN 82-417-0094-6
 1992: Us and Them in Modern Societies: Ethnicity and Nationalism in Trinidad, Mauritius and Beyond.
 1993: Typisk norsk: essays om kulturen i Norge ISBN 82-7003-121-6
 1993; Ethnicity and Nationalism. Anthropological Perspectives ISBN 0-7453-0701-9 (2. utgave 2002, 3. utgave 2010)
 1993; Små steder – store spørsmål. Innføring i sosialantropologi Mange sos.ant-studenter har hatt denne boka som første møte med faget.
 1993: Kulturterrorismen: Et oppgjør med tanken om kulturell renhet ISBN 82-430-0151-4
 1994: Kulturelle veikryss. Essays om kreolisering om kulturblanding ISBN 8200039358
 1994: Kulturforskjeller i praksis (med Torunn Arntsen Sajjad) (6 reviderte utgaver, siste i 2014)
 1995: Det nye fiendebildet Her advarer han mot å la kulturelle kategoriseringer og forenklede bilder av islam danne grunnlaget for politisk handling. Boka kom i ny utvidet utgave etter 11. september-angrepene under tittelen Bak fiendebildet.
 1995: Small Places – Large Issues Omarbeidet og forkortet versjon av Små steder... (2. utgave 2001, 3. utgave 2010, 4. utgave 2015)
 1996: Kampen om fortiden (opprinnelig utgitt på svensk: Historia, myt och identitet)
 1997: Charles Darwin, ISBN 8205253056
 1997: Flerkulturell forståelse (redaktør), ISBN 8251835755
 1998: Common Denominators. Ethnicity, Nation-building and Compromise in Mauritius
 1999: Egoisme (sammen med Dag O. Hessen), ISBN 82-03-22388-5
 1999: Ambivalens og fundamentalisme (redaktør med Oscar Hemer)
 2001: Øyeblikkets tyranni. Rask og langsom tid i informasjonsalderen oversatt til en rekke språk, engelsk tittel Tyranny of the moment : fast and slow time in the information age, ISBN 82-03-22821-6
 2001: A History of Anthropology (sammen med Finn Sivert Nielsen, 2. utgave 2012)
 2002: Til verdens ende og tilbake: antropologiens historie (sammen med Finn Sivert Nielsen, utvidet versjon av A history of anthropology), ISBN 82-7674-291-2
 2003: Globalisation: Studies in Anthropology (redaktør)
 2004: Hva er sosialantropologi, 150-siders lyninnføring i faget. ISBN 82-15-00495-4
 2004: What is Anthropology? (oversatt versjon av Hva er sosialantropologi med to ekstra kapitler)
 2004: Røtter og føtter: identitet i en omskiftelig tid om historie og identitet ISBN 82-525-5182-3
 2005: Internett i praksis : om teknologiens uregjerlighet (redaktør) ISBN 82-304-0005-9
 2005: Menneske og samfunn: samfunnskunnskap, sosiologi, sosialantropologi (sammen med Erik Sølvberg og Hans Arne Kjelsaas), ISBN 82-03-33300-1
 2006: Engaging anthropology: the case for a public presence, ISBN 978-1-84520-065-7
 2006: Kosmopolitikk (med Halvor Finess Tretvoll) ISBN 82-02-26565-7
 2006: Normalitet (redaktør med Jan-Kåre Breivik)
 2006: Trygghet (redaktør)
 2007: Frihet (redaktør med Arne Johan Vetlesen)
 2007: Globalization: The Key Concepts, (2. utgave 2014)
 2007: Grenser for kultur? (redaktør med Øivind Fuglerud)
 2008: Storeulvsyndromet: Jakten på lykken i overflodssamfunnet, ISBN 978-8-20329-126-5
 2008: Globalisering: Åtte nøkkelbegreper (fornorsket versjon av Globalization)
 2009: Paradoxes of Cultural Recognition (redaktør med Sharam Alghasi og Halleh Ghorashi)
 2010: A World of Insecurity: The Anthropology of Human Security (redigert med Ellen Bal og Oscar Salemink)
 2010: Samfunn 
 2010: Kulturell kompleksitet i det nye Norge (redigert med Hans Erik Næss), ISBN 978-8-27477-528-2 
 2011: Søppel: Avfall i en verden av bivirkninger
 2012: På stedet løp: Konkurransens paradokser (med Dag O. Hessen)
 2012: Den globale drabantbyen (redaktør med Sharam Alghasi og Elisabeth Eide). ISBN 978-8-20238-655-9
 2013: Fredrik Barth: En intellektuell biografi, ISBN 978-8-21502-232-1
 2014: Anthropology Now and Next: Essays in Honor of Ulf Hannerz (redaktør med Christina Garsten og Shalini Randeria). ISBN 978-1-78238-449-6
 2015: Fredrik Barth: An intellectual biography (oversatt og redigert utgave av den norske biografien)
 2016: Overheating: An Anthropology of Accelerated Change (juli 2016)
 2016: Identities Destabilised: Living in an Overheated World (redigert med Elisabeth Schober)
 2017: Knowledge and Power in an Overheated World (redigert med Elisabeth Schober). Gratis e-bok, nedlastbar her.
 2018: An Overheated World: An Anthropological History of the Early Twenty-First Century (redaktør)
2018: Boomtown: Runaway Globalisation on the Queensland Coast
2018: The Mauritian Paradox: Fifty Years of Democracy, Development and Diversity (redigert med Ramola Ramtohul)
2019: Ethnic Groups and Boundaries Today: A Legacy of Fifty Years (redigert med Marek Jakoubek)

Skjønnlitteratur 
 1999: Siste dagers heldige, roman, ISBN 8203181775
 2012: Veien til Barranquilla, roman, ISBN 978-82-03-35207-2

For ungdom 
 2012: Det som står på spill, illustrasjoner ved Siri Dokken

Referanser

Eksterne lenker 

 Profilside hos Google Scholar
  Hylland Eriksens hjemmesider svært mange av THEs artikler og debattinnlegg er lagt ut her
 Thomas Hylland Eriksen i NRK Forfatter

Norske sosialantropologiprofessorer
Norske antropologer
Professorer ved Universitetet i Oslo
Norske fredsforskere
Norske sakprosaforfattere
Norges forskningsråds formidlingspris
Mottakere av Universitetet i Oslos formidlingspris
Personer fra tidligere Nøtterøy kommune
Personer fra Færder kommune
Donaldister
Æresdoktorer ved Stockholms universitet
ERC-stipend